Alfa Romeo 164

Alfa Romeo 164 var en øvre mellemklassebil fra den italienske bilfabrikant Alfa Romeo, bygget mellem september 1987 og juni 1997.

Generelt 
164 blev, selv om Alfa Romeo dengang var et statsejet selskab, udviklet sammen med Saab 9000, Lancia Thema og Fiat Croma (De fires klub), som den delte platform med. Det fuldt forzinkede karrosseri på 164 var designet af Pininfarina. 164 var den første store Alfa Romeo-model med forhjulstræk.

Historie

Oprindelig version 
Alfa Romeo introducerede sin model 164 på Frankfurt Motor Show i september 1987. Modellen kunne fås i følgende versioner:
 T.SPARK: Med 2,0-liters firecylindret benzinmotor med dobbelttænding og med eller uden katalysator.
 3.0 V6: Med 3,0-liters V6-benzinmotor overtaget fra den i foråret 1979 introducerede Alfa Romeo Alfa 6 og med eller uden katalysator.
 TD (kun for visse markeder – specielt det italienske hjemmemarked): Med 2,5-liters firecylindret turbodieselmotor fra VM Motori. Ved introduktionen på det italienske marked i 1987 var 164 TD med en topfart på 200 km/t verdens hurtigste dieselpersonbil.
 TURBO (kun for visse markeder – specielt det italienske hjemmemarked): Med 2,0-liters firecylindret turbobenzinmotor med overboost, kun bygget til 1988.

Alle Alfa Romeo 164-modeller var som standard udstyret med femtrins manuel gearkasse og forhjulstræk. Fra 1989 kunne 164 3.0 V6 som ekstraudstyr leveres med firetrins automatgear fra ZF.

Maquilage 90 
I juli 1990 blev 164 let modificeret til modelåret 1991.

Ved dette facelift blev hele drivlinjen med motor og gearkasse placeret tre centimeter dybere i bilen. Derudover blev nogle betjeningselementer i kabinen modificeret, og det hidtil delforzinkede karrosseri blev fuldt forzinket.

Denne første modificerede model blev benævnt Maquilage 90 (MQ90). Flere af ændringerne fandt sted på grund af den planlagte introduktion af 164 i USA.

I september 1990 blev 164 Quadrifoglio Verde (QV) introduceret som topmodel med 3,0-liters V6-motor med 145 kW (197 hk).

I marts 1991 introducerde Alfa Romeo 164 V6 TURBO med en 2,0-liters udgave af V6-motoren med turbolader og 148 kW (201 hk).

Alfa Romeo 164 Super 

I efteråret 1992 gennemgik Alfa Romeo 164 til modelåret 1993 et kraftigt facelift og hed fra da af 164 Super.

Denne model kan kendes på de ellipseformede forlygter. Også kabinen blev tydeligt modificeret og kunne kendes på den nye midterkonsol. Karrosseriet fik forstærket sidekollisionsbeskyttelse og for første gang kunne modellen (i Europa) fås med førerairbag. Med 164 Super tilkom en 24-ventilet udgave af V6-motoren på 3,0 liter med 152 kW (207 hk). Denne model fandtes også med firetrins automatgear fra ZF.

En effektøget version med 168 kW (228 hk) var monteret i den nye topmodel 164 Quadrifoglio Verde (QV) 24V, som dog allerede i starten af 1994 måtte vige pladsen for den firehjulstrukne Q4. Udover permanent firehjulstræk havde den nye topmodel sekstrins gearkasse fra Getrag.

Begge Quadrifoglio-modellerne beholdt kofangerne fra den oprindelige version. Dette gjaldt også for den frem til starten af 1994 fortsat sideløbende med Super solgte enklere 164, som i øvrigt var teknisk identisk med Super. Lidt efter lidt kom versionerne Twin Spark (2,0), V6 (3,0 12V), TD (2,5) og V6 TURBO (2,0) som Super.

Herefter gennemgik 164 kun mindre ændringer resten af sin levetid. Dermed kunne den fra 1994 også fås med passagerairbag, og fra modelår 1995 opfyldt benzinmotorerne udstødningsnormen Euro2. De sidste Super-modeller fra 1996 var som standard udstyret med sportssæder, som hidtil havde været forbeholdt Quadrifoglio-modellerne, samt trælæderrat og -gearknop.

Produktionen af Alfa Romeo 164 sluttede i midten af 1997. Da var der blevet bygget lidt over 273.000 eksemplarer, som i perioden fra produktionens start i september 1987 til dens indstilling den 27. juni 1997 fordelte sig som følger:
 2.0 og 2.0 Super: 158.057
 3.0 V6, 3.0 V6 Super og 3.0 4x4: 69.748
 heraf 3.0 V6 24V QV: 768
 heraf 3.0 V6 24V Q4: 1.206
 2.5 Turbodiesel og 2.5 Super Turbodiesel: 45.602

I efteråret 1998 kom efterfølgeren Alfa Romeo 166 på markedet.

Tekniske data

Benzinmotorer 

Benzinmotorerne i Alfa Romeo 164 er af fabrikanten ikke frigivet til brug med E10-brændstof.

Dieselmotorer

Noter

Litteratur 
 Automobil Revue. Katalog 1991, 1992, 1993 og 1996 (på tysk og fransk).

Eksterne henvisninger 

164
Øvre mellemklassebiler
Forhjulstrukne biler
Biler introduceret i 1987
Biler fra 1980'erne
Biler fra 1990'erne
Biler designet af Pininfarina